《度岭 其二》
唐代·阎朝隐

千重江水万重山，毒瘴氲氛道路间。回首俛眉但下泪，不知何处是乡关。

作者简介：阎朝隐，字友倩，赵州栾城人。连中进士、孝弟廉让科。性滑稽，属辞奇诡，为武后所赏。累迁给事中，预修《三教珠英》。圣历中，转麟台少监，坐附张易之徙岭外。景龙时，还为著作郎。先天中，除秘书少监，后贬通州别驾。诗十三首。